CELEX: 32011D0621(01)
Language: lv
Date: 2011-06-17 00:00:00
Title: Komisijas Lēmums ( 2011. gada 17. jūnijs ), ar ko groza Komisijas 2008. gada 16. decembra lēmumu par agrās brīdināšanas sistēmu Komisijas kredītrīkotāju un izpildaģentūru vajadzībām

21.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 180/11
            
         KOMISIJAS LĒMUMS
   (2011. gada 17. jūnijs),
   ar ko groza Komisijas 2008. gada 16. decembra lēmumu par agrās brīdināšanas sistēmu Komisijas kredītrīkotāju un izpildaģentūru vajadzībām
   2011/C 180/06
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1),
   ņemot vērā Padomes 2008. gada 18. februāra Regulu (EK) Nr. 215/2008 par Finanšu regulu, ko piemēro 10. Eiropas Attīstības fondam (2),
   tā kā:
   
               (1)
            
            
               Komisijas 2008. gada 16. decembra lēmuma par agrās brīdināšanas sistēmu Komisijas kredītrīkotāju un izpildaģentūru vajadzībām 2. pantā ir minēta atbildīgā deleģētā kredītrīkotāja definīcija, kas izmantota attiecīgajā lēmumā un kas ietver tālākdeleģēto kredītrīkotāju Finanšu regulas 59. panta nozīmē, kurš pilda direktora amatpienākumus.
            
         
               (2)
            
            
               Ņemot vērā, ka Savienības delegāciju vadītāji var rīkoties kā tālākdeleģētie kredītrīkotāji, lai izpildītu apropriācijas, kas paredzētas sadaļā "Komisija" un kas viņiem ir uzticētas tālākdeleģēšanas veidā, lēmumā par agrās brīdināšanas sistēmu viņi arī ir jāiekļauj atbildīgā deleģētā kredītrīkotāja definīcijā kā Komisijas tālākdeleģētie kredītrīkotāji,
            
         IR NOLĒMUSI ŠĀDI.
   1. pants
   Komisijas 2008. gada 16. decembra lēmumu par agrās brīdināšanas sistēmu Komisijas kredītrīkotāju un izpildaģentūru vajadzībām groza šādi:
   Lēmuma 2. panta otro ievilkumu aizstāj ar šādu:
   
               “—
            
            
               “atbildīgais deleģētais kredītrīkotājs” ir Komisijas deleģētie kredītrīkotāji Finanšu regulas 59. panta nozīmē, kas ir atbildīgi saskaņā ar Eiropas Kopienu vispārējā budžeta (turpmāk – “budžets”) izpildes iekšējiem noteikumiem, tostarp izpildaģentūru direktori, tālākdeleģētie kredītrīkotāji Finanšu regulas 59. panta nozīmē, kas pilda direktora amatpienākumus, un Savienības delegāciju vadītāji, kad viņi rīkojas kā Komisijas tālākdeleģētie kredītrīkotāji saskaņā ar Finanšu regulas 59. panta otro daļu.”
            
         2. pants
   Šis lēmums ir piemērojams no tā pieņemšanas dienas.
   3. pants
   Šo lēmumu informatīvos nolūkos publicē Eiropas Savienības Oficiālajā Vēstnesī.
   To pievieno Eiropas Savienības vispārējā budžeta izpildes iekšējiem noteikumiem.
   
      Briselē, 2011. gada 17. jūnija
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 248, 16.9.2002., 1. lpp.
   
      (2)  OV L 78, 19.3.2008., 1. lpp.